OpenLLM-France/wikimedia huggingface dataset:
# Premis YoGa 1996

Els 7è Premis YoGa foren concedits al "pitjoret" de la producció cinematogràfica de 1995 per Catacric l'1 de febrer de 1996 "a Barcelona" per un jurat anònim.

## Guardonats

| Secció | Premi | Nom | Guanyador |
| Cinema estranger | Pitjor pel·lícula | "Mientras roncabas" | El convent |
| Cinema estranger | Pitjor director | "No dirijas sin decirme a dónde vas" | Robert Rodriguez, per Desperado |
| Cinema estranger | Pitjor actor | "French Kiss" | Hugh Grant, per Nou mesos |
| Cinema estranger | Pitjors actrius (ex aequo) | "Bobastontas" | Sandra Bullock, per The net (La xarxa) |
| Cinema estranger | Pitjors actrius (ex aequo) | "Bobastontas" | Julia Roberts, per Alguna cosa de què parlar |
| Cinema espanyol | Pitjor pel·lícula | "Esta noche cruzamos el Manzanares" | Historias del Kronen |
| Cinema espanyol | Pitjor direcció | "Felpudo Maldito" | Marta Balletbò-Coll per Costa Brava |
| Cinema espanyol | Pitjor actor | "Babe, el cerdito valiente" | Juan Echanove, per La flor de mi secreto i Una casa en las afueras |
| Cinema espanyol | Pitjor actriu | "Dina Rex" | Lina Morgan, per Hermana, ¿pero qué has hecho? |
| Cinema espanyol | Ptjor guió | "Justino, tenemos un problema" | Guionistes de la cerimònia dels Goya |
| Cinema espanyol | Pitjor doblatge | "No te dobles que es peor" | Antonio Banderas |
| Cinema espanyol | Industria | "Farinelli il castrato" | Cinema català de 1995 |
| Cinema espanyol | Trajectòria | "Busca tu refugio" | Carlos Benpar, per El caçador furtiu |
| Especials | Uno de los nuestros | "Sospechosos habituales" | Tertulians de ¡Qué grande es el cine! |
| Especials | Celebració | "Cien años... y un funeral" | "Simulacre de celebració oficial" del centenari del cinema |

## Referències

* ↑ Premis YoGa 1996 catacric.org
* ↑ Los YoGa, 24 años premiando al peor cine... ¿o no?, Fotogramas, 24 de desembre de 2013
# Prenoceratop

El prenoceratop (Prenoceratops) és un gènere de dinosaure que visqué al període Cretaci superior, al Campanià, fa entre 83 i 74 milions d'anys. Els seus fòssils s'han trobat a l'estat de Montana, EUA.
Prenoceratops fou descrit per primera vegada per Brenda J. Chinnery l'any 2004.

## Enllaços externs

* Arxivat 2007-09-03 a Wayback Machine. (anglès)
# Prenom

El prenom és la designació científica del nom de fonts, també anomenat nom de pila, nom de baptisme o nom de bateig, perquè és el que els cristians imposen en el baptisme. És el nom que fem servir en les situacions familiars i col·loquials. El trien els pares o altres familiars (la tradició catalana és que el triïn els padrins). A les Balears, tradicionalment es donava al primer nen i nena nascuts el nom dels avis paterns i al segon nen i nena el dels avis materns (que normalment eren també els padrins). Els posteriors fills rebien el nom dels oncles.
Dels noms oficials que duu una persona, el prenom és el nom propi que va en primer lloc. N'hi ha amb variabilitat de gènere (és a dir, amb forma per a home i forma per a dona, com "Joan" / "Joana") i també n'hi ha d'específics per a home ("Abel") i dona ("Marta"); els que poden servir –sense canvis- tant per a home com per a dona són rars (però n'hi ha algun, com "Bonaventura", "Jovita", "Montserrat" o "Trinitat").
El prenom va seguit d'un o, en el cas dels Països Catalans, Espanya i Portugal, dos cognoms.

## Història dels prenoms

* El prenom intransferible
* La fossilització de la prenonímia

## Origen dels prenoms

* Els prenoms d'origen hebreu
* Els prenoms d'origen grec
* Els prenoms d'origen llatí
* Els prenoms d'origen germànic
* Els prenoms d'origen àrab
* Els prenoms teòfors
* Els prenoms que són un concepte religiós
* Els prenoms d'advocació mariana
* Els prenoms procedents de cognoms
* Els prenoms d'origen incert o desconegut

## Referències

* ↑ MOREU-REY, Enric. Antroponímia. Història dels nostres prenoms, cognoms i renoms. Universitat de Barcelona, Estudi General.

## Vegeu també

* Cognom
* Onomàstica

## Enllaços externs

* Vocabulari de noms de persona, Català-Castellà, Castellà-Català, molt complet
Viccionari
# Pont Lampedžiai

El Pont Lampedžiai (en lituà: Lampedžiu tiltas) és un pont de Kaunas (Lituània). Creua el riu Neman per connectar Marvele al districte Aleksotas i el barri Lampedžiai a Vilijampole elderate. El pont té 446 metres de longitud, i consta de quatre carrils de trànsit d'automòbils, amb dos carrils en cada direcció. El pont, acabat el 1997, és una part de l'E67 i de l'autopista A5 de Lituània, i de la ruta alternativa de Kaunas.
# Pont de Sanaüja

El Pont de Sanaüja és una obra del municipi de Sanaüja (Segarra) inclosa en l'Inventari del Patrimoni Arquitectònic de Catalunya.

## Descripció

Es tracta del pont que dona accés a l'interior del municipi, a través de la Riera de Sanaüja, format per un doble arc i una petita arcuació a l'extrem de la dreta, per on passa una séquia de derivació, que actualment recull l'aigua de desguàs dels safaretjos. Està realitzat amb carreus regulars de petites i mitjanes dimensions disposats a filades. Els arcs són de mig punt, per damunt dels quals, a ambdues cares del pont, en sobresurten un conjunt de mènsules amb motllura superior.

## Referències

* ↑ «Pont de Sanaüja». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 febrer 2015].
# Projecte Forns i Ninou

Projecte Forns i Ninou (Santa Perpètua de Mogoda, 7 d'agost de 1907 - Gusen, 7 de novembre de 1941) va néixer a la Granja Soldevila de Santa Perpètua de Mogoda, on la seva família treballava juntament amb altres famílies. Amb 4 anys, s'instal·laren a Parets del Vallès on treballà en dues fàbriques diferents. Fou afeccionat al futbol i al teatre. Jugà en el primer equip de futbol que es formà a Parets del Vallès i formà part del grup de teatre d'afeccionats del poble. Es va casar l'any 1932 amb Francesca Roca i Parera i el 1933 va néixer el seu primer fill, Enric Forns. Va tenir un altre fill, però va morir als 15 dies de néixer.
En Projecte va ser un home interessat per la política, va ser membre d'Estat Català i de la Confederació Nacional del Treball i, durant la Segona República Espanyola, arribà a ser regidor del seu poble. En esclatar la guerra civil espanyola l'any 1936 va lluitar al bàndol republicà. Quan Catalunya fou ocupada per l'exèrcit franquista va fugir a França i va anar a parar a un dels camps de refugiats on s'internava els republicans que s'exiliaven.
Quan l'exèrcit alemany envaí França a l'inici de la Segona Guerra Mundial, fou capturat i deportat als Stalags VIII-C i XII-D. Finalment, fou traslladat al camp de concentració de Mauthausen on arribà el 25 de gener de 1941 i se li assignà la matrícula 3.856. El 17 de febrer d'aquell mateix any fou traslladat al camp de concentració de Mauthausen-Gusen, on se li assignà la matrícula 9.896 i on morí el 7 de novembre d'aquell any. Des de l'any 1999 és un dels dos perpetuencs morts a Gussen que dona nom a l'IES Rovira-Forns de Santa Perpètua de Mogoda.

## Bibliografia

* Roig, Montserrat, Els catalans als camps nazis, Barcelona. 1977
* Jornet, José (coord.), Republicans espanyols a Migdia-Pirineus. Exili, història i memòria,
* Torán, Rosa,Entorn de la deportació als camps nazis (I): Testimoni i militància, Revista L'Avenç, Nº 261, 2001, pags. 8-14
* Torán, Rosa, Vida i mort dels republicans als camps nazis, Barcelona, 2002
* Torán, Rosa, Els camps de concentració nazis. Paraules contra l'oblit. Barcelona. 2005
* Torán, Rosa, La memòria, un trajecte sense fi, Revista L'Avenç, Nº 302, 2005, pags. 22-23
* Torán, Rosa, Lluitar i recordar: l'amical de Mauthausen i altres camps Revista L'Avenç, Nº 340, 2008, pags. 50-53
# Protomitocondri

El protomitocondri és l'endosimbiont (organisme que viu dins d'un altre organisme) bacterial del qual es creu que deriven els mitocondris.

## Filogènia

Les anàlisis filogenètiques dels pocs gens que fins al moment han estat codificats en el genoma del mitocondris moderns suggereixen una naturalesa alfa-proteobacteriana per aquest endosimbiont. Malgrat que l'ordre Rickettsiales és el que ha estat proposat com a grup germà alfaproteobacterià dels mitocondris, no hi ha encara l'evidència definitiva respecte de quin grup alfabacterial en concret han sorgit els protomitocondris.

## Metabolisme

Toni Gabaldón i Martijn Huynen (2003) van reconstruir el proteoma i el metabolisme dels protomitocondris fent la comparació entre els genomes d'alfaproteobacterials (actuals, per tant no dels extints) i els genomes dels eucariotes. La seva conclusió va ser que el protomitocondri era un organisme alfaproteobacterià que catabolitzava lípids, glicerol i altres compostos proporcionats pel seu organisme hoste. Com a mínim 630 famílies de gens derivades d'aquest organisme es poden trobar encara en 9 genomes d'eucariotes analitzats en aquest estudi.

## Referències

* Gabaldón, T. [et al]. «The proto-mitochondrial metabolism». Science, 301, 5633, 2003, pàg. 690. DOI: 10.1126/science.1085463.
# Província de la Mar Roja

Província de la Mar Roja és el nom dels següents llocs:
* Província del Sudan Anglo-egipci 1900-1930, vegeu Estat de la Mar Roja
* Província del Sudan 1973-1994 (des de 1980 dins la regió de Kassala i des de 1991 dins de l'estat de Kassala), vegeu Estat de la Mar Roja
* Província d'Egipte (Governació de la Mar Roja, Muḥāfaẓat al-Baḥr al-Aḥmar), vegeu Governació de la Mar Roja
# Prova d'Uhlenhuth

La prova d'Uhlenhuth, prova de Bordet o reacció del sèrum, referida com la prova de precipitina antigen-anticòs per espècies, és una prova immunològica per a identificar la procedència d'un determinat material biològic (sang, esperma, etc) que pot determinar si una mostra de sang és humana o animal. Va representar un avanç important per al desenvolupament de la ciència forense al segle xx.
Fou desenvolupada l'any 1901 pel bacteriòleg Paul Uhlenhuth, arran el descobriment que la sang de diferents espècies tenia una o més proteïnes característiques pròpies que les diferenciava, i fou perfeccionada els anys 1960 per l'ús en criminologia pel químic Maurice Müller. Consisteix a posar en contacte el material problema i un antisèrum específic de conill. Un resultat positiu es manifesta per una precipitació.

## Referències

* 1 2 «Prova d'Uhlenhuth». TERMCAT. Generalitat de Catalunya, Institut d'Estudis Catalans. [Consulta: 15 gener 2018].
* ↑ Kurland, 2005, p. 200.
* ↑ Inman i Rudin, 2000, p. 32.
* ↑ Alic, Denisa. «The Precipitin Test». Prezi Inc.. [Consulta: 15 gener 2018].

## Bibliografia

* Inman, Keith; Rudin, Norah. Principles and Practice of Criminalistics the Profession of Forensic Science.. Hoboken: CRC Press, 2000. ISBN 9781420036930.
* Kurland, Michael. Irrefutable evidence adventures in the history of forensic science. Chicago: Ivan R. Dee, 2009. ISBN 9781461662396.
# Prendre partit

Prendre partit (títol original: Taking sides) és una pel·lícula franco-britànico-germano-austríaca dirigida per István Szabó, estrenada l'any 2002. És l'adaptació de la peça Taking sides de Ronald Harwood. Ha estat doblada al català

## Argument

Després de la Segona Guerra Mundial, les Forces Aliades organitzen una vasta campanya de « desnazificació » a Alemanya. El major americà Steve Arnold (Harvey Keitel) és encarregat d'investigar si el prestigiós cap d'orquestra Wilhelm Furtwängler, el famós director de l'Orquestra Filharmònica de Berlín en temps del Tercer Reich, va ser un col·laborador dels nazis. Impulsat per una actitud maniquea, intenta inculpar a Furtwängler, sense tenir en compte que si el director no es va rebel·lar contra el règim va ser per poder seguir amb la seva activitat musical.

## Repartiment

* Harvey Keitel: Major Steve Arnold
* Stellan Skarsgård: Wilhelm Furtwängler
* Moritz Bleibtreu: Tinent David Wills
* Ulrich Tukur: Helmut Alfred Rode
* Birgit Minichmayr: Emmi Straube
* Oleg Tabakov: Coronel Dymshitz
* Hanns Zischler: Rudolf Otto Werner
* Armin Rohde: Schlee
* R. Lee Ermey: General Wallace
* Robin Renucci: Capità Vernay
* Frank Leboeuf: un conseller francès
* Thomas Morris: un sergent britànic

## Al voltant de la pel·lícula

* El film ha estat presentat per primera vegada al Festival Internacional de Cinema de Toronto el 13 de setembre de 2001, a continuació al Festival Internacional de Cinema de Berlín el 16 de febrer de 2002 .
* L'ex-futbolista francès Frank Lebœuf, a l'època encara en actiu, apareix breument al film en el paper d'un conseller francès.
* El film ha estat rodat totalment a Alemanya: a Berlín, Dresden i Potsdam.
* Premis
** 2001: Nominada en els Premis del Cinema Europeu: Millor actor (Stellan Skarsgård)
** 2002: Festival de Mar del Plata: Millor director i actor (Stellan Skarsgård)

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Prendre partit». [Consulta: 30 juny 2018].
* ↑ Holden, Stephen «FILM REVIEW; He Conducted the Orchestra for Hitler, and Now He's Making a Nazi Hunter's Day» (en anglès). The New York Times.
# Província de Darién

La Província de Darién és una subdivisió de Panamà. Limita al nord amb la Província de Panamà, al sud amb el Departament de Chocó (Colòmbia) i a l'est amb les comarques indígenes de Kuna Yala i Emberá-Wounaan.

## Districtes i corregimientos de Darién

Districtes i corregimientos de Darién :
| Districtes | corregimientos | Capital de Districte |
| Chepigana | La Palma, Camoganti, Chepigana, Garachiné, Jaqué, Puerto Piña, Río Congo, Río Iglesias, Sambú, Setegantí, Taimatí, Tucutí, Agua Fría, Cucunatí, Río Congo Arriba, Santa Fe | La Palma |
| Pinogana | El Real de Santa María, Boca de Cupe, Paya, Pinogana, Púcuro, Yape, Yaviza, Metetí, Wargandi | El Real de Santa María |
# Província de Galápagos

La Província de Galápagos (nom oficial: Archipiélago de Colón) és una de les 22 províncies de l'Equador. Està formada per les illes Galápagos i la capital és Puerto Baquerizo Moreno.
La província consta de 3 cantons (localitat principal entre parèntesis):
* Isabela (Puerto Villamil)
* San Cristóbal (Puerto Baquerizo Moreno)
* Santa Cruz (Puerto Ayora)
És els centre turístics més destacats de l'Equador, i també una de les reserves ecològiques més grans i importants del planeta. Les activitats principals de la província són el turisme, gràcies al fet que és una reserva natural de primer ordre, i la pesca.

## Història

S'estima que les illes es van formar fa 8 milions d'anys com a resultat de l'activitat tectònica al fons marí. Les illes Galápagos van ser descobertes per atzar el 10 de març de 1535, quan el religiós dominic Fra Tomás de Berlanga, llavors bisbe de Panamà, s'adreçava al Perú en compliment d'un encàrrec del monarca espanyol, Carles V, perquè fes de jutge en una disputa entre Francisco Pizarro i els seus subordinats després de la conquesta de l'Imperi Inca. A causa d'una calma excepcional en el vent i dels forts corrents marins, la nau del bisbe va ser arrossegada fins a les Galápagos. En la crònica de l'aventura, enviada des de Portoviejo a l'emperador Carles V sobre el descobriment de les illes, Berlanga descrivia les condicions inhòspites imperants a les illes, així com les gegantines tortugues que hi habitaven. També descrivia les iguanes marines, els lleons marins i molts tipus d'aus, i remarcava la inusual mansuetud dels animals.
La Unesco va declarar les Illes Galápagos com a Patrimoni Natural de la Humanitat el 1978 i, sis anys més tard, com a Reserva de la Biosfera (1985), la qual cosa ha generat un interès creixent per l'arxipèlag.

## Divisió administrativa

La provincià està conformada per tres cantons. És l'única província equatoriana que no té prefecte.
| Cantó | Pob. (2012) | Àrea (km²) | Cap cantonal | Pob. (2010) |
| Isabela | 2.400 | 5.367 | Puerto Villamil | 2 092 |
| San Cristóbal | 7.600 | 849 | Puerto Baquerizo Moreno | 6 672 |
| Santa Cruz | 15.393 | 1.794 | Puerto Ayora | 11 974 |

## Vegeu també

* Illes Galápagos
# Província de Ghazni

La província de Ghazni (Paixtu: غزني, persa: غزنی) és una divisió administrativa de l'Afganistan a l'est del país en la ruta de Kabul a Kandahar. La capital és la ciutat de Gazni (Ghazni). El territori és de majoria paixtu (51%) amb un important nombre d'hazares i tadjiks (entre els dos són el 47%). Està dividida en 19 districtes. La superfície és de 22.915 km² i la població estimada el 2002 era de 931.000 habitants.
| Districte | Capital | Etnicitat (%) |
| Ab Band | Haji Khel | 100% paixtus |
| Ajristan | Sangar | 97% paixtus, 3% hazares |
| Andar | Miray | 100% paixtus |
| Dih Yak | Ramak | 89% paixtus, 11% tadjiks |
| Gelan | Janda | 100% paixtus |
| Ghazni | Gazni | 50% tadjiks, 25% hazares, 25% paixtus |
| Giro | Pana | 100% paixtus |
| Jaghatu | Gul Bahawari | 73% hazares, 27% paixtus |
| Jaghori | Sange-e-Masha | 100% hazares |
| Khugiani | Khugiani | 99,9% paixtus, 0,1% hazares, tadjiks i uzbeks |
| Khwaja Umari | Khwaja Umari | 45% hazares, 35% tadjiks i 20% paixtus |
| Malistan | Malistan | 100% hazares |
| Muqur | Muqur | 80% paixtus, 20% hazares i tadjiks |
| Nawa | Nawa | 100% paixtus |
| Nawur | Du Abi | 100% hazares |
| Qarabagh | Qarabagh | 50% hazares, 50% paixtus |
| Rashidan | Rashidan | 96% paixtus, 4% hazares |
| Waghaz | Waghaz | 99% paixtus |
| Zana Khan | Dado | 100% paixtus |
Malistan, Jaghuri, Nawur, parts de Qarabagh, Dih Yak i Jaghatu són part de l'Hazaradjat.

## Referències

* ↑ «Ghazni provincial profile». Arxivat de l'original el 2010-07-07. [Consulta: 26 desembre 2010].
* ↑ Estadístiques a Arxivat 2007-09-29 a Wayback Machine.

## Enllaços externs

* Fondukistan, imatges del Museu de Kabul Arxivat 2010-06-13 a Wayback Machine.
* Buddhism and Its Spread Along the Silk Road
* Afghanistan Gold Treasures –National Geographic
* Historical Sketch of Buddhism and Islam in Afghanistan

## Bibliografia

* The Buddhist Cave complex at Homay Qala, South Asian archaeology 1975: papers from the third International Conference, per Johanna Engelberta Lohuizen-De Leeuw
# Ramon Carnicer

Ramon Carnicer és el nom dels següents personatges:
* Ramon Carnicer i Batlle (Tàrrega, 1789 – Madrid, 1855), músic i compositor d'òpera
* Ramon Carnicer Blanco (Villafranca del Bierzo, 1912 - Barcelona, 2007), escriptor i professor de la Universitat de Barcelona, autor de Donde las Hurdes se llaman Cabrera
# Ramon Carreras Juanico

Ramon Carreras Juanico (Barcelona, 1955) és esquiador, entrenador i directiu esportiu.
Entrenador de l'equip d'esquí del Club Alpí Núria Masella Cerdanya (CANMC) el qual presidí entre el 1991 i el 1995 i creà les seccions d'esquí de fons, surf de neu, BTT i telemarc, va ser organitzador de nombrosos campionats d'esquí d'àmbit català i estatal. Soci fundador de l'Associació Espanyola de Trineus i Pulka i del Club BTT la Molina. El 1995, ocupà la presidència de la Federació Catalana d'Esports d'Hivern fins al 2013. Va formar part la comissió directiva de la Candidatura Barcelona Pirineus 2022 per als Jocs Olímpics d'Hivern. Durant el seu mandat va impulsar noves modalitats com el cúrling i el luge, va crear nous centres de tecnificació, col·laborà activament amb les estacions d'esquí catalanes i va promocionar la celebració de grans competicions a Catalunya, com la Copa del Món femenina el 2008 i el Mundial 2011 de surf de neu a la Molina. El 2008 també va presidir el Comitè Organitzador del Centenari de l'Esquí a Catalunya. Ha estat vicepresident de la Reial Federació Espanyola d'Esports d'Hivern i membre de la Federació Internacional d'Esquí. Va formar part del Comitè Olímpic Català.
Autor del llibre: "LIBERTAD EN LOS APALACHES: Meditaciones de nieve Zen, la Naturaleza, la montaña el esquí y la espiritualidad"
www.ramoncarreras.cat

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives Catalanes i els seus presidents. Barcelona: UFEC, 2013. ISBN Gi.1233-2013.
# Rasa del Clot del Mestre

La Rasa del Clot del Mestre és un torrent afluent per la dreta de la Rasa del Catrà, al (Berguedà).

## Municipis per on passa

La Rasa del Clot del Mestre fa tot el seu curs pel terme municipal de Montmajor.

## Xarxa hidrogràfica

La xarxa hidrogràfica de la Rasa del Clot del Mestre està integrada per 5 cursos fluvials que sumen una longitud total de 2.098 m.

### Distribució per termes municipals

Tota la xarxa transcorre pel terme municipal de Montmajor.
# Rasa del Coll

La Rasa del Coll és un torrent afluent per l'esquerra de la Rasa de Can Mas que neix a uns 500 m. al sud-oest de la masia de les Grioles. De direcció global cap a les 7 del rellotge, desguassa al seu col·lector a poc més de 400 m. a llevant de la masia de Can Mas després d'haver passat a ponent de la masia de Junyent. Fa tot el seu curs pel terme municipal de Castellar de la Ribera.

## Xarxa hidrogràfica

La seva xarxa hidrogràfica, que també transcorre íntegrament pel terme municipal de Castellar de la Ribera, està constituïda per 10 cursos fluvials la longitud total dels quals suma 8.630 m.

### Afluents destacables

* La Rasa de les Berques

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Les coordenades del lloc on neix, segons el web de XRCC, són 42° 0′ 23.90″ N, 1° 23′ 29.85″ E﻿ / ﻿42.0066389°N,1.3916250°E﻿ / 42.0066389; 1.3916250
# Rasa del Clot de Puiggalí

La Rasa del Clot de Puiggalí és un afluent per la dreta de la Ribera del Llissó (conca del Cardener), al Solsonès que fa tot el seu curs pel terme municipal d'Olius.

## Xarxa hidrogràfica

La xarxa hidrogràfica de la Rasa del Clot de Puiggalí està integrada per 4 cursos fluvials que sumen una longitud total de 3.436 m.

### Distribució per termes municipals

La conca de la rasa pertany íntegrament al terme municipal d'Olius.

## Enllaços externs

* Mapa de la seva conca

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Psychoda novaezealandica

Psychoda novaezealandica és una espècie d'insecte dípter pertanyent a la família dels psicòdids que es troba a Oceania: Nova Zelanda.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species (anglès)
# Psychoda nya

Psychoda nya és una espècie d'insecte dípter pertanyent a la família dels psicòdids.

## Descripció

* Femella: cos marró clar, potes marrons, antenes d'1 mm de llargària i 14 artells, membranes alars clares, placa subgenital ampla amb els costats aguts i concavitat apical marcada, espermateca allargada i ales d'1,7 mm de longitud i 0,6 d'amplada.
* El mascle no ha estat encara descrit.

## Distribució geogràfica

Es troba a l'illa de Borneo.

## Referències

* ↑ uBio (anglès)
* 1 2 3 Quate, L. W., 1962. A taxonomic study of Borneo Psychodidae (Diptera: Psychodidae). Pacific Insects. 4:1-75.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Quentin Othon

Quentin Othon és un jugador de futbol francès que va néixer el 27 de març de 1988 a Montreuil (Sena Saint-Denis). Des de la temporada 2006-07 juga al Racing Club de Strasbourg. És internacional amb les seleccions juvenils de França.

## Enllaços externs

* Perfil al web oficial del RC Strasbourg Arxivat 2008-11-20 a Wayback Machine. (francès)